A conquista do Oeste

A conquista do Oeste (en ) é un filme épico de western estadounidense de 1962.Crítica en Variety; 7 de novembro de 1962, páxina 6. Foi un dos últimos filmes épico ao "estilo antigo" realizado por Metro-Goldwyn-Mayer que tivo grande éxito. O elenco multiestelar inclúe a Carroll Baker, Lee J. Cobb, Henry Fonda, Carolyn Jones, Karl Malden, Gregory Peck, George Peppard, Robert Preston, Debbie Reynolds, James Stewart, Eli Wallach, John Wayne e Richard Widmark. O filme está narrado por Spencer Tracy.

Ambientado entre 1839 e 1889, segue catro xeracións dunha familia cando se mudan dende o occidente do estado de Nova York ao océano Pacífico. O filme foi un dos só dous filmes dramáticos realizado co proceso de tres proxectores sobre pantalla curva chamado Cinerama, o que aumentou o seu impacto orixinal. A banda sonora foi cualificada no número 25 da lista de 100 bandas sonoras do American Film Institute. O filme foi un éxito de crítica e en 1997 foi seleccionado para a súa conservación no National Film Registry da Biblioteca do Congreso por ser "cultural, histórica ou esteticamente significativo".

Estreouse na Televisión de Galicia o 6 de xaneiro de 2003.La Voz de Galicia, 6 de xaneiro de 2003. Páx. 70

 Argumento 
O filme comeza coa narración por Spencer Tracy mentres a cámara aérea voa sobre as montañas Rochosas. "Esta terra hoxe ten un nome", di Tracy nas primeiras liñas do filme, "e está sinalada nos mapas".

O filme consta de catro episodios sobre a colonización do Oeste que teñen lugar entre 1830 e 1890 máis un interludio ambientado na guerra civil estadounidense:
 "The Rivers" (1839), dirixido por Henry Hathaway
 "The Plains" (1851), dirixido por Henry Hathaway
 "The Civil War" (1861–1865), dirixido por John Ford
 "The Railroad" (1868), dirixido por George Marshall
 "The Outlaws" (1889), dirixido por Henry Hathaway

Un breve epílogo mostra como os modernos Estados Unidos creceron dende o Oeste a principios da década de 1960, que inclúe fotogramas do encoro Hoover, o intercambiador de catro niveis nos Ánxeles e a ponte Golden Gate en San Francisco.

 Personaxes 
 Spencer Tracy como narrador

Introducidos en "The Rivers"
 James Stewart como Linus Rawlings
 Carroll Baker como Eve Prescott Rawlings
 Debbie Reynolds como Lillith Prescott van Valen
 Karl Malden como Zebulon Prescott
 Agnes Moorehead como Rebecca Prescott
 Walter Brennan como Col. Jeb Hawkins
 Brigid Bazlen como Dora Hawkins
 Lee Van Cleef como river pirate (sen acreditar)

Introducidos en "The Plains"
 Gregory Peck como Cleve Van Valen
 Robert Preston como Roger Morgan
 Thelma Ritter como Agatha Clegg
 David Brian como Lilith's attorney
 John Larch como Grimes a gambler (sen acreditar)
 Clinton Sundberg como Hylan Seabury (sen acreditar)

Introducidos en "The Civil War"
 George Peppard como Zeb Rawlings
 Andy Devine como Corporal Peterson
 Harry Morgan como Xen. Ulysses S. Grant
 John Wayne como Gen. William Tecumseh Sherman
 Russ Tamblyn como Confederate deserter
 Raymond Massey como Presidente Abraham Lincoln
 Ken Curtis como Cpl. Ben (sen acreditar)

Introducidos en "The Railroad"
 Henry Fonda como Jethro Stuart
 Richard Widmark como Mike King

Introducidos en "The Outlaws"
 Lee J. Cobb como Marshal Lou Ramsey
 Eli Wallach como Charlie Gant
Carolyn Jones como Zeb Rawlings' wife, Julie
 Mickey Shaughnessy como Deputy Stover
 Harry Dean Stanton como membro da banda de Gant (sen acreditar)
 Jack Lambert como membro da banda de Gant (sen acreditar)

O flime supuxo a última aparición de Raymond Massey, de 66 anos, como Abraham Lincoln, papel que interpretara previamente no teatro (Abe Lincoln in Illinois e a adaptación de John Brown's Body), no cinema (Abe Lincoln in Illinois) e na televisión (The Day Lincoln Was Shot, e dúas producións de Abe Lincoln in Illinois).

 Éxito comercial 
Sorprendentemente para un filmes estadounidense deste tipo, A conquista do Oeste tivo a súa estrea mundial no Reino Unido, no Casino Cinerama de Londres o 2 de novembro de 1963. O filme foi emitido no Casino durante 123 semanas, ata abril de 1965.

A conquista do Oeste tivo un grande éxito comercial. Producido cun grande orzamento para esa época de quince millóns de dólares, logrou 46,5 millóns nos cines norteamericanos,Box Office Information for How the West Was Won. The Numbers. Consultado o 2 de setembro de 2013. converténdose no segundo filme con máis público de 1963. Obtivo cincuenta millóns de dólares en todo o mundo.Box Office Information for How the West was Won. IMDb via Internet Archive. Consultado o 17 de xuño de 2018.

 Notas 

 Véxase tamén 

 Ligazóns externas 

 Ficha en AllMovie 
 Ficha en RottenTomatoes 

Categoría:Filmes de 1962
Categoría:Filmes en lingua inglesa
Categoría:Filmes dos Estados Unidos de América
Categoría:Filmes dirixidos por John Ford
Categoría:Filmes dirixidos por Henry Hathaway‎
Categoría:Filmes de Metro-Goldwyn-Mayer
Categoría:Filmes ambientados nos Estados Unidos de América
Categoría:Filmes ambientados en 1839
Categoría:Filmes ambientados en 1851
Categoría:Filmes ambientados en 1861
Categoría:Filmes ambientados en 1865
Categoría:Filmes ambientados en 1868
Categoría:Filmes ambientados en 1889
Categoría:Filmes rodados en Arizona
Categoría:Filmes rodados en California
Categoría:Filmes rodados en Illinois
Categoría:Filmes rodados en Oregón
Categoría:Filmes rodados en Dacota do Sur
Categoría:Filmes rodados en Utah
Categoría:Filmes sobre nativos americanos
Categoría:Filmes preservados no National Film Registry
Categoría:Filmes de 1962 con versión en galego